Հայ մանրանկարիչների ցանկ
Մանրանկարչության հիմնական բնագավառներից է գրքի ծաղկումը։ Մանրանկարիչները գրչագիր մատյաններում ձեռքով կատարել են գծանկարներ, գուաշով, սոսնձաներկերով, ջրաներկերով կամ այլ ներկերով նկարել, ձևավորել են այդ գրքերի անվանաթերթերը, խորանները, լուսանցքազարդերը, ստեղծել են բուսական և կենդանական մոտիվներով տեսարաններ։

Հայկական միջնադարյան մանրանկարչությունը աչքի է ընկնում դպրոցների բազմազանությամբ։ Ձևավորվել են Վասպուրականի, Անիի, Կիլիկիայի, Գլաձորի, Տաթևի, Նոր Ջուղայի, Ղրիմի մանրանկարչական դպրոցները, որոնց միասնությունից ձևավորվեց հայկական մանրանկարչական դպրոցը։

Ավետարանների, Աստվածաշնչերի և ծիսական-կրոնական մյուս ժողովածու-մատյանների վրա աշխատել են բազմաթիվ մանրանկարիչներ, ծաղկողներ և գրիչներ։ Այս ցուցակում ներկայացված են թեկուզ և մեկ աշխատանքով հայտնի հայ մանրանկարիչները։ Առավել հայտնիների մասին կան առանձին հոդվածներ։

Ա 
Աբրահամ Բոլորաձորեցի (15-րդ դար), Գլաձորի դպրոցի մանրանկարիչ, ծաղկող։
Աբրահամ Արևելցի (17-րդ դար), մանրանկարիչ։
Ալինախ (Հովհաննես) (14-րդ դար), ծաղկող, կազմող, գրիչ։
Անանիա (14-րդ դար), ծաղկող։
Առաքել (14-րդ դարի կես), մանրանկարիչ Ղրիմից։
Առաքել Գեղամեցի (16-րդ դարի վերջ - 17-րդ դարի սկիզբ), մանրանկարիչ։
Ավագ (մանրակարիչ) (14-րդ դար, առաջին կես), Գլաձորի դպրոցի մանրանկարիչ։
Ավետիս (Ավետիք) (մահացել է մինչև 1381 թ․), ծաղկող, գրիչ Ղրիմից։

Գ 
Գրիգոր (13-րդ դար), մանրանկարիչ, 1232 թվականին զարդանկարել է «Թարգմանչաց ավետարանը»։
Գրիգոր (13-րդ դար), մանրանկարիչ, 1271 թվականին Դրազարկում ծաղկազարդել է գրիչ Կոնստանտինի գրած Աստվածաշունչը։
Գրիգոր (13-րդ դարի վերջ - 14-րդ դարի սկիզբ), մանրանկարիչ Կիլիկիայից, Սարգիս Պիծակի հայրն է։
Գրիգոր (14-րդ դարի վերջ - 15-րդ դարի սկիզբ), Գլաձորի դպրոցի մանրանկարիչ է։
Գրիգոր (15-րդ դար), ծաղկող, 1469 թվականին Տայլող գյուղում ծաղկել և կազմել է մի ավետարան։
Գրիգոր Ակոռեցի (11-րդ դար), մանրանկարիչ։ 1066 թվականին Սեբաստիայում գրել և զարդանկարել է մի ավետարան։
Գրիգոր Աղթամարցի (15-րդ դար), բանաստեղծ և մանրանկարիչ։
Գրիգոր Եպիսկոպոս Հասընքեֆո (15-րդ դար), ծաղկող։ 1446 թվականին Արաբկիրում ծաղկել և կազմել է ճաշոց։
Գրիգոր Երեց Բաղիշեցի (17-րդ դար), մանրանկարիչ։ 1644 թվականին Բաղեշում գրել, ծաղկել և մանրանկարներով զարդարել է «Վարք հարանցը»։
Գրիգոր Երեց Վանեցի (17-րդ դար), մանրանկարիչ։ Ծաղկել է 1688 թվականին Լիմ անապատում գրված «Սաղմոսարանը» և «Նարեկի» մասը։
Գրիգոր Ծարեցի (15-րդ դար), ծաղկող։ Զարդարել է 1461 թվականին Ուրծ գյուղում Խաչատուր գրչի գրած ավետարանը։
Գրիգոր Լեհացի (17-րդ դար), մանրանկարիչ։ Նկարազարդել է մեկ Սաղմոս և մեկ ժամագիրք։
Գրիգոր Մլիճեցի (12-րդ դարի վերջ - 13-րդ դարի սկիզբ), Կիլիկիո Սկևռայի դպրոցի մանրանկարիչ։
Գրիգոր Սուքիսանց (14-րդ դար), մանրանկարիչ։ 1332 թվականին Ղրիմի Սուրխաթ քաղաքում զարդանկարել է մի ավետարան։
Գրիգոր Տաթևացի (1340-1411), մանրանկարիչ, փիլիսոփա։ Հայկական միջնադարյան մշակույթի ականավոր գործիչներից մեկը։

Դ 
Դանիել (15-րդ դար), մանրանկարիչ։ Վասպուրականում պատկերազարդել է 1418 թվականին գրված մի ավետարան։ Ծաղկել է մի այլ ավետարան 1433 թվականին, իսկ մեկ ուրիշը՝ 1436 թվականին։
Դավիթ (16-րդ դար), գրիչ և ծաղկող։ 1455 թվականին Արճեշում գրել և ծաղկել է մի ավետարան։
Դուխտուր (Տուխ Թուր) (14-րդ դար), մանրանկարչուհի։ Ջուլհակ Մասների կինն է։ Նկարազարդել է 1321 թվականին Երուսաղեմում Երկայն Ստեփանի գրած ավետարանը։

Ե 
Եղիա Վարդապետ (16-րդ դար), մանրանկարիչ։ Զարդանկարել է Վանի Ս․ Սահակ եկեղեցում 1575 թվականին գրված ավետարանը։
Եղիշե Երեց (10-րդ դար), մանրանկարիչ։ Սյունյաց իշխանաց իշխան Սմբատի կնոջ՝ Սոփիա իշխանուհու կողմից նշանակվել է Գնդեվանքի շինության ղեկավար, որի մասին հիշատակված է Գնդեվանքի զանգակատան գրության մեջ (904 թ․)։
Եսայի (15-րդ դար), մանրանկարիչ։ 1456 թվականին նկարազարդել է այն Ճառընտիրը, որը Նորավանքում ընդօրինակել է Մաթևոս գրիչը։
Եսայի (15-րդ դար), մանրանկարիչ։ 1473 թվականին Վայոց ձորի Հերմոնի վանքում զարդանկարել է մի ավետարան։
Երեմիա (17-րդ դար), գրող և ծաղկող։ 1665 թվականին Երուսաղեմում գրել և ծաղկել է մեկ Սաղմոսարան և մեկ ժամագիրք։

Զ 
Զալտուն (14-րդ դար), մանրանկարչուհի։ Ապրել է Կիլիկիայում։ Դուստր Հովսեփի։ 1336 թվականին գրել և ծաղկել է մի ավետարան։
Զաքարա (15-րդ դար), ծաղկող։ Ծաղկել է 1444 թվականին Վարագում գրված մի ավետարան։
Զաքարիա (14-րդ դար), մանրանկարիչ։ Նկարազարդել է 1357 թվականին գրված Ավետարանը։
Զաքարիա Աբեղա (12-րդ դար), գրիչ և մանրանկարիչ։ Ապրել է Վասպուրականում։ Գրել, ծաղկել և մանրանկարներով զարդարել է մի ավետարան, որը գրված է եղել 1111 թվականին։
Զաքարիա Եպիսկոպոս Գնունյանց (16-րդ դար), գրիչ, մանրանկարիչ, տաղասաց։ Պատկերազարդել է Խաչատուր Կեչառեցու խմբագրած «Վարուց Ալեքսանդրի» գիրքը, իսկ 1544 թվականին Կոստանդնուպոլսում գրել և ծաղկել է Կալիսթենեսի «Վարուց Ալեքսանդրի» մի այլ օրինակ։
Զաքարիա Կրոնավոր (14-րդ դարի վերջ - 15-րդ դարի սկիզբ), գրիչ, մանրանկարիչ։ 1392 թվականին ծաղկել է Կարապետ քահանայի գրած մեկ ավետարանը, իսկ մեկ այլ ավետարան նկարազարդել է 1403 թվականին։

Թ 

Թովմա Վարդապետ Մինասենց Աղթամարցի (15-րդ դար), գրիչ և մանրանկարիչ։ Հայտնի է նաև որպես երգիչ և պատմիչ։ 1420-1440 թվականներին նկարազարդել է մի շարք ձեռագրեր։
Թորոս (13-րդ դար), գրիչ և ծաղկող։ Կիլիկիայի Դրազարկի դպրոցի նկարիչներից է։ 1290 թվականին գրել և ծաղկազարդել է մի ավետարան։
Թորոս Երեց Ռուբինենց (13-րդ դար), ծաղկող։ Ձևավորել է Աստվածաշունչ, որը գրվել է Կիլիկիայում 1270 թվականին։
Թորոս (14-րդ դար), ծաղկող։ Ծաղկել է 1355 թվականին գրիչ Հովնանի գրած մի ավետարանը։
Թորոս Ռոսլին (13-րդ դար), մանրանկարիչ։ Նրա գործունեությունը կապված է Հռոմկլայի մանրանկարչական դպրոցի հետ։ Հավանաբար աշակերտել է մանրանկարիչներ Կիրակոսին և Հովհաննեսին։ 13-րդ դարի 50-60-ական թվականներին խոշոր վարպետի համբավ ուներ։ Ռոսլինը նկարազարդել է բազմաթիվ ձեռագրեր, որոնց թվում` նաև հռչակավոր գրիչ Ավետիսի արտագրած ձեռագրերը։
Թորոս Տարոնացի (Մշեցի) (14-րդ դար), մանրանկարիչ։ Գլաձորի մանրանկարչության դպրոցի ներկայացուցիչ։ Ծնվել է Տարոնի Մուշ քաղաքում։ Սովորել է Գլաձորի համալսարանում Եսայի Նչեցու մոտ։ Պատկերազարդել է բազմաթիվ ձեռագրեր։
Թումա Եղեգեցի (16-րդ դար), մանրանկարիչ։ Զարդանկարել է 1573 թվականին գրված մի Ավետարան։
Թոմա Կաֆայեցի (15-րդ դար), մանրանկարիչ։
Թէոդորոս Կարնեցի

Ի 
Իգնատիոս (13-րդ դար), մանրանկարիչ։ 1214 թվականին նկարազարդել է «Հավուց թառի» Ավետարանը, 1232 թվականին Բագնայրի Ավետարանը, 1236 թվականի մի Ավետարան, 909 թվականին Կոստանդնուպոլսում գրված Կարմիր Ավետարանի հետագա նկարազարդումը։ Նրան են վերագրվում Չիկագոյի համալսարանի մատենադարանում (1237 թ․) և Կալիֆոռնիայում պահպանվող (մասնավոր հավաքածու, 1236 թ․) ավետարանները։

Խ 
Խաչատուր (11-րդ դար), ծաղկող։ Վարդ ծաղկողի հետ ծաղկել է Վենետիկի Սուրբ Ղազար կղզու մատենադարանում պահպանվող մի Ավետարան։
Խաչատուր (12-րդ դար), մանրանկարիչ։ Ծաղկել է 1181 թվականին Դրազարկի վանքում գրիչ Թորոսի ձեռքով գրած մի Ավետարանը։
Խաչեր (13-րդ դար), մանրանկարիչ։ 1224 թվականին զարդանկարել է մի Ավետարան։
Խասպեկ Երեց Կաֆայի (17-րդ դար), գրիչ, ծաղկող, կազմող։ Ստեղծագործել է 1610-1686 թվականներին։ Հայտնի է նաև որպես բանաստեղծ և ուսուցիչ։ Արտագրել է մի շարք ձեռագրեր, որոնցից մի քանիսը զարդանկարել է։
Խութուխ (15-րդ դար), ծաղկող։ Սանահինի վանքում ծաղկել և կազմել է 1421 թվականին գրված Մանրուսմունքը։

Ծ 
Ծերուն Ծաղկող (14-րդ դար), մանրանկարիչ։ Խիզանի դպրոցի ներկայացուցիչ։ Ծաղկել է 1391 թվականին Վանում գրիչ Թումայի գրած «Մատյան ողբերգության Գրիգորի Նարեկացվո» ձեռագիրը։ Զարդանկարել է 1395 թվականին Բիթլիսում գրված մի Ավետարան, ինչպես նաև Երզնկայի Տերաշեն վանքում գրված ժողովածուն։

Կ 
Կարապետ, (14-րդ դար), ծաղկող։ 1325 թվականին ծաղկել է Գրիգոր գրչի գրած Ոսկեբերանի «Մեկնութիւն թղթոյն Պօղոսի» ձեռագիրը։
Կարապետ Աբեղա Բաղիշեցի, (15-րդ դար), գրիչ, մանրանկարիչ և բանաստեղծ։ 1483 թվականին գրել և ծաղկել է Գանձարանը, 1496 թվականին պատկերազարդել է մի ավետարան։
Կարապետ Երեց, (17-րդ դար), մանրանկարիչ։ Ապրել է Ապարանում։ Զարդանկարել է 1699 թվականին գրված մի ավետարան։
Կարապետ Նկարող, (15-րդ դար), մանրանկարիչ։ Սովորել է Մինաս նկարչի մոտ։ Ստեղծագործել է Աղթամար կղզում։ Զաքարիա նկարչի տոհմից էր։ Որոշ ձեռագրեր եղբոր՝ Մուրադի հետ միասին է նկարազարդել։ Նրա մանրանկարներում զգալի է ուսուցչի՝ Մինասի արվեստի ազդեցությունը։ Նկատելի է աշխարհիկ բովանդակությամբ պատկերների նկատմամբ Կարապետի նախասիրությունը։ Զարդանկարել է 1471 թվականին Աղթամարում Ներսես Եպիսկոպոսի գրած Մաշտոցը, իսկ 1474 թվականին Մարգարա գրչի Ավետարանը։
Կարապետ Քահանա, (15-րդ դար), գրիչ և մանրանկարիչ։ Նկարազարդել է 1418 թվականին Վանում գրած մի Ավետարան։
Կարապետ Քահանա, (14-րդ դար), ծաղկող։ Գործել է Կիլիկիայում։ Ծաղկել է 1329 թվականին գրված «Մեկնութիւն Մաթևոսի» ձեռագիրը։
Կիրակոս (Կյուրակոս), (13-րդ դար), մանրանկարիչ և գրիչ։ Կիլիկիո Հռոմկլայի դպրոցի առաջին վարպետներից է։ Զարդանկարել է մի Ավետարան։ Նրա միայլ աշխատանքը 1248 թվականի Բարձրբերդի Ավետարանն է, որը պահվում է Անթիլիասում։ 1249 թվականին Հռոմկլայում պատկերազարդել է մեկ այլ Ավետարան։
Կիրակոս, (14-րդ դար), ծաղկող։ 1318 թվականին ծաղկել է մի Ավետարան, որը գրել է Հովհաննես գրիչը Ուռնկար անապատում։
Կոզմաս, (17-րդ դար), ծաղկող։ Ապրել է Գողթան գավառում։ Ծաղկել է 1662 թվականին գրված «Գիրք հարցմանց» ձեռագիրը։
Կոստանդին, (12-րդ դար), մանրանկարիչ։ Ստեղծագործել է Կիլիկիայում։ Զարդանկարել է 1120 թվականին գրված մի Ավետարան և 1127 թվականին գրված «Մեկնութիւն սաղմոսի» ձեռագիրը։
Կոստանդին, (12-րդ դար), մանրանկարիչ։ Վարդան և Գրիգոր Մլիճեցի մանրանկարիչների հետ ծաղկել է 1173 թվականի Տիգրանակերտի Ավետարանը։ 1193 թվականին գրել և ծաղկազարդել է մի Ավետարան Սկևռա վանքի համար, որ պահպանվում է Վենետիկի Մխիթարյան միաբանությունում։
Կոստանդին, (12-րդ դար), մանրանկարիչ։ Կիլիկիայի Հռոմկլայի դպրոցի վարպետներից է։ 1274 թվականին զորավար Օշինի պատվերով ծաղկազարդել է մի Ավետարան, որը պահվում է Նյու Յորքի Մորգանի հավաքածուում։

Հ 
Հակոբ (13-րդ դար), ծաղկող։ 1233 թվականին գրել և ծաղկել է մի Ավետարան։
Հակոբ (14-րդ դար), ծաղկող։ Զարդանկարել է 1325 և 1336 թվականներին Կիլիկիայի Գալու անապատում Սիմեոն գրչի գրած Մանրուսմունքը և նույն գրչի գրած մի այլ Մանրուսմունք։
Հակոբ (15-րդ դար), ծաղկող։ Ծաղկել է 1460 թվականին Եղուձորում գրիչ Մաթևոսի գրած Ավետարանը։
Հակոբ Ագնեցի (17-րդ դար), մանրանկարիչ։ 1643 թվականին Կոստանդնուպոլսում նկարազարդել է մի Աստվածաշունչ։
Հակոբ Զեյթունցի (16-րդ դարի վերջ և 17-րդ դարի սկիզբ), գրիչ և մանրանկարիչ։ 1603 թվականին ծաղկել և զարդանկարել է մի Շարակնոց։
Հակոբ Ջուղայեցի (16-րդ դարի վերջ և 17-րդ դարի սկիզբ), մանրանկարիչ։ Ծնվել է Ջուղայում, սովորել Զաքարիա Գնունեցու մոտ, Վանա լճի Լիմ կղզու վանքում։ 1605-ին Ջուղայի բնակիչների հետ բռնագաղթվել է Սպահան։ Նկարազարդել է ութ ձեռագիր, որոնց թվում երկու Ավետարան։
Հակոբ Հովնաթանի Հովնաթանյան (ծննդ․ անհայտ - 1757), գեղանկարիչ, մանրանկարիչ։ Նաղաշ Հովնաթանի ավագ որդին է։ 1720 թվականին նկարազարդել է մի Ավետարան, իսկ 1730 թվականին իր եղբոր՝ Հարությունի հետ մի «Հայսմավուրք»>։
Հայրապետ (12-րդ դարի վերջ և 13-րդ դարի սկիզբ), ծաղկող։ Պատկանում է Կիլիկիայի Հռոմկլայի դպրոցին։ ծաղկել է 1200 թվականին Սարգիս սարկավագի գրած Ավետարանը։ Ինչպես նաև 1211 թվականին գրված մի այլ Ավետարան։
Հայրապետ կամ Հերապետ (17-րդ դար), մանրանկարիչ։ Ապրել է Լվովում։ Եղել է Ղազար Բաբերդացու օգնականը։ Կատարել է մի քանի ձեռագրերի զարդանկարներ, որոնցից է նաև 1649 թվականին Շոշում գրված Ավետարանը։
Հայրապետ (17-րդ դար), մանրանկարիչ։ Ապրել է Նոր Ջուղայում։ 1670 թվականին ծաղկել է մի Ավետարան։
Հարություն Երևանցի (17-րդ դարի վերջ և 18-րդ դարի սկիզբ), մանրանկարիչ։ Նկարազարդել է 1712 թվականին գրված «Ալեքսանդր Մակեդոնացու պատմությունը»։
Հարություն Հովնաթանի Հովնաթանյան (18-րդ դարի առաջին կես), գեղանկարիչ, մանրանկարիչ։ Նաղաշ Հովնաթանի կրտսեր որդին է։ Նկարազարդել է 1721 թվականի Քարոզգիրքը, իսկ 1730 թվականին իր եղբոր՝ Հակոբի հետ մի «Հայսմավուրք» ՄՏ։
Հոհանես (15-րդ դար), մանրանկարիչ։ Զարդանկարել է 1437 թվականին Սանահինում գրիչ Շմավոնի գրած Ավետարանը։
Հոհանես (15-րդ դար), ծաղկող։ 1469 թվականին Բյուրականում կազմել և ծաղկել է «Ժողովածու Քերթվածոց» ձեռագիրը։
Հոհանես (15-րդ դար), ծաղկող։ Ծաղկել է Խիզանի Բուի-ձոր վանքում Թոմա գրչի 1425 թվականին գրած «Մեկնութիւն սաղմոսաց» ձեռագիրը։
Հովանես կամ Հովանե Նաղաշ (15-րդ դար), մանրանկարիչ։ 1464 թվականին գրել և ծաղկել է մի ճաշոց, իսկ մեկ այլ ձեռագիր ծաղկել է 1491 թվականին։
Հովհաննես (14-րդ դար), մանրանկարիչ։ Սիսում ձևավորել է մի Ավետարան։
Հովհաննես (15-րդ դար), ծաղկող։ Ծաղկել է 1404 թվականին Խիզանում Ստեփանոս գրչի գրած Ավետարանը։
Հովհաննես (13-րդ դար), մանրանկարիչ։ Կիլիկիայի Դրազարկի դպրոցի մանրանկարիչներից է։ 1282 թվականին նկարազարդել է Բարսեղ գրչի գրած Ավետարանը։
Հովհաննես (13-րդ դար), մանրանկարիչ, գրիչ։ Պատկերազարդել է 1286 թվականին Վայոց ձորի Թանահատի վանքում գրված «Նարեկը»։
Հովհաննես (13-րդ դար), մանրանկարիչ։ Կիլիկիայի Հռոմկլայի դպրոցի մանրանկարիչներից է։ 1253 թվականին գրել և պատկերազարդել է մի Ավետարան։
Հովհաննես (14-րդ դար), մանրանկարիչ, գրիչ։ Ստեղծագործել է Տարոնի Սուրբ Ղազար վանքում։ 1312 թվականին նկարազարդել է մի Ավետարան, որը պահպանվում է Երուսաղեմի Սուրբ Հակոբաց վանքում։
Հովհաննես (14-րդ դար), մանրանկարիչ։ Նկարազարդել է 1338 թվականին Հովհաննես աբեղայի արտագրած մի ձեռագիրը։
Հովհաննես (14-րդ դարի վերջ - 15-րդ դարի սկիզբ), մանրանկարիչ։ Անվանի գրիչ Նատերի թոռն է։ Իր հոր՝ Ստեփանոսի հետ նկարազարդել է 1391 թվականին գրված մի ձեռագիր, ինչպես նաև 1401 թվականին գրված մեկ այլ ձեռագիր։
Հովհաննես (15-րդ դար), ծաղկող։ 1421 թվականին ծաղկել է Վարդան աբեղայի կողմից Ծպատի անապատում գրված Ավետարանը։
Հովհաննես Արքաեղբայր (13-րդ դար), մանրանկարիչ։ Կիլիկիայի «Արքաեղբայր Հովհաննեսի դպրոցի» հիմնադիրը։ Հեթում Բ թագավորի եղբայրը։ Նրա ծաղկած ձեռագրերից է «Գիրք Սողոմոնի», նրան են վերագրում 1269-1270 թվականների ժողովածուն, 1270-1289 թվականների «Ճաշոցը», 1284 թվականի Աստվածաշունչը, 1296 թվականի Ավետարանը։ Նրա աշակերտների թվում հանդիպում ենք Գրիգոր Պիծակին և Ստեփանոս Վահակացուն։
Հովհաննես Երեց (15-րդ դարի վերջ - 16-րդ դարի սկիզբ), մանրանկարիչ, գրող։ Նկարազարդել է 1506 թվականին գրված մի ճաշոց։
Հովհաննես Երեց Բաբերդցի (13-րդ դար), ծաղկող, գրիչ։ Ծաղկել է է 1223 թվականին գրված մի ճաշոց։
Հովհաննես Խիզանցի (14-րդ դար), մանրանկարիչ։ Զարդանկարել է է 1335 թվականին գրված մի ձեռագիր։
Հովհաննես Նաղաշ (15-րդ դար), ծաղկող։ 1469 թվականին ծաղկել է Մինաս գրչի Սեբաստիայում գրած Հայսմավուրքը։
Հովսեփ (16-րդ դար), մանրանկարիչ։ Ապրել է Վանում։ Նկարազարդել է 1509 թվականին գրված մի Ավետարան։
Հովսեփ Միայնակյաց (15-րդ դար), մանրանկարիչ։ Ապրել է Վասպուրականում։ Պատկերազարդել է 1439 թվականին Լիմ անապատում գրված մի Ավետարան։
Հովսիան գրիչ (13-րդ դարի 2-րդ կես - 14-րդ դարի սկիզբ), մանրանկարիչ և գրիչ, Վասպուրականի մանրանկարչության դպրոցի վաղ շրջանի «ժողովրդական ուղղության» ներկայացուցիչ։ 1306 թվականի գրել, նկարազարդել և կազմել է մի Ավետարան։

Ղ 
Ղազար (15-րդ դար), ծաղկող։ Ծաղկել է 1427 թվականին Տաթևում Սարգիս գրչի գրած Ավետարանը։
Ղազար Բարբերդցի (17-րդ դար), գրիչ և մանրանկարիչ։ Ծնվել է Բարբերդում, աշխատել է Լվովում։ 1603 թվականին նկարազարդել է մի Հայսմավուրք, 1624 թվականին մի Ավետարան, իսկ մի այլ ավետարան՝ 1628 թվականին։ 1619 թվականին նկարազարդել է մի Աստվածաշունչ։
Ղազար Թոքատեցի (16-րդ դարի վերջ - 17-րդ դարի սկիզբ), գրիչ և մանրանկարիչ։ Կամենեց-Պոդոլսկ քաղաքում զարդանկարել է 1606 թվականին գրված մի Ավետարան։

Ճ 
Ճոհար (13-րդ դարի վերջ - 14-րդ դարի սկիզբ), մանրանկարչուհի։ Ապրել և գործել է Կիլիկիայում։

Մ 
Մարգարէ
Մինաս (մանրանկարիչ)

Յ 
Յակոբ Ջուղայեցի

Ն 
Նաղաշ Հովնաթան

Ս 
Սարգիս Պիծակ
Ստեփանոս

Ծանոթագրություններ 

Հայ մանրանկարիչներ
Մանրանկարիչներ
Անձերի ցանկեր ըստ զբաղմունքի
Ցանկեր:Մշակույթ